# Il-Ġurnal Uffiċjali C 227A/29 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 227A |
| | |
| Edizzjoni bil-Malti | Informazzjoni u Avviżi | Volum 6629 ta' Ġunju 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 227A

Edizzjoni bil-Malti

Informazzjoni u Avviżi

Volum 6629 ta' Ġunju 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Aġenzija tal-Unjoni Ewropea għall-Ażil |
| 2023/C 227 A/01 | Avviż ta’ Pożizzjoni Vakanti Esterna EUAA/2023/TA/009 — Viċi Direttur Eżekuttiv EUAA | 1 |

Werrej

Paġna

V   Avviżi

PROĊEDURI AMMINISTRATTIVI

Aġenzija tal-Unjoni Ewropea għall-Ażil

2023/C 227 A/01

Avviż ta’ Pożizzjoni Vakanti Esterna EUAA/2023/TA/009 — Viċi Direttur Eżekuttiv EUAA

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Aġenzija tal-Unjoni Ewropea għall-Ażil

| 29.6.2023 | MT | Il-Ġurnal Uffiċjali tal-Unjoni Ewropea | CA 227/1 |
| --- | --- | --- | --- |

29.6.2023

MT

Il-Ġurnal Uffiċjali tal-Unjoni Ewropea

CA 227/1

---

Avviż ta’ Pożizzjoni Vakanti Esterna EUAA/2023/TA/009 — Viċi Direttur Eżekuttiv EUAA

(2023/C 227 A/01)

INFORMAZZJONI ĠENERALI

| Pubblikazzjoni | Esterna |
| --- | --- |
| Titolu tal-kariga | Viċi Direttur Eżekuttiv |
| Kategorija u grad | Aġent Temporanju 2(a) (1) — AD 13 |
| DATA TA’ SKADENZA TAL-APPLIKAZZJONI | Il-31 ta’ Lulju 2023 — 12.00 pm (nofsinhar — ħin ta’ Malta) |

Pubblikazzjoni

Esterna

Titolu tal-kariga

Viċi Direttur Eżekuttiv

Kategorija u grad

Aġent Temporanju 2(a) (1) — AD 13

DATA TA’ SKADENZA TAL-APPLIKAZZJONI

Il-31 ta’ Lulju 2023 — 12.00 pm (nofsinhar — ħin ta’ Malta)

1.   Aġenzija tal-Unjoni Ewropea għall-Ażil

L-Aġenzija tal-Unjoni Ewropea għall-Ażil (minn hawn ’l quddiem “EUAA”), stabbilita bir-Regolament (UE) 2021/2303 tal-Parlament Ewropew u tal-Kunsill (2) (ir-“Regolament EUAA”), hija ċentru ta’ għarfien espert minħabba l-indipendenza tagħha, il-kwalità xjentifika u teknika tal-assistenza li tipprovdi u l-informazzjoni li tiġbor u xxerred, it-trasparenza tal-proċeduri u l-metodi operazzjonali tagħha, id-diliġenza tagħha fit-twettiq tal-kompiti assenjati lilha, u l-appoġġ għat-teknoloġija tal-informazzjoni meħtieġ sabiex twettaq il-mandat tagħha.

B’mod speċifiku, l-EUAA tiffoka fuq:

| — | Il-kontribut għall-iżgurar tal-applikazzjoni effiċjenti u uniformi tad-dritt tal-Unjoni dwar l-ażil fl-Istati Membri b’mod li jirrispetta bis-sħiħ id-drittijiet fundamentali. |
| --- | --- |

—

Il-kontribut għall-iżgurar tal-applikazzjoni effiċjenti u uniformi tad-dritt tal-Unjoni dwar l-ażil fl-Istati Membri b’mod li jirrispetta bis-sħiħ id-drittijiet fundamentali.

| — | L-iffaċilitar u l-appoġġ tal-attivitajiet tal-Istati Membri fl-implimentazzjoni tas-Sistema Ewropea Komuni tal-Ażil (SEKA), inkluż billi tippermetti l-konverġenza fil-valutazzjoni tal-applikazzjonijiet għall-protezzjoni internazzjonali fl-Unjoni kollha u billi tikkoordina u ssaħħaħ il-kooperazzjoni prattika u l-iskambju tal-informazzjoni. |
| --- | --- |

—

L-iffaċilitar u l-appoġġ tal-attivitajiet tal-Istati Membri fl-implimentazzjoni tas-Sistema Ewropea Komuni tal-Ażil (SEKA), inkluż billi tippermetti l-konverġenza fil-valutazzjoni tal-applikazzjonijiet għall-protezzjoni internazzjonali fl-Unjoni kollha u billi tikkoordina u ssaħħaħ il-kooperazzjoni prattika u l-iskambju tal-informazzjoni.

| — | It-titjib tal-funzjonament tas-SEKA, inkluż permezz tal-mekkaniżmu ta’ monitoraġġ (3) u billi tipprovdi assistenza operazzjonali u teknika lil Stati Membri, b’mod partikolari fejn is-sistemi tagħhom ta’ ażil u ta’ akkoljenza jinsabu taħt pressjoni sproporzjonata. |
| --- | --- |

—

It-titjib tal-funzjonament tas-SEKA, inkluż permezz tal-mekkaniżmu ta’ monitoraġġ (3) u billi tipprovdi assistenza operazzjonali u teknika lil Stati Membri, b’mod partikolari fejn is-sistemi tagħhom ta’ ażil u ta’ akkoljenza jinsabu taħt pressjoni sproporzjonata.

L-organigramma tal-Aġenzija tista’ tiġi kkonsultata fuq is-sit web tal-EUAA: https://euaa.europa.eu/about-us/who-we-are

Il-kwartieri ġenerali tal-Aġenzija jinsabu fil-Port tal-Belt Valletta (Malta) b’uffiċċji addizzjonali fi Brussell, fl-Italja, fil-Greċja, fi Spanja u f’Ċipru.

2.   Deskrizzjoni tal-impjieg

Il-Viċi Direttur Eżekuttiv għandu jassisti lid-Direttur Eżekuttiv fil-ġestjoni tal-Aġenzija u fit-twettiq tal-kompiti tad-Direttur Eżekuttiv kif jidher hawn taħt u kif imsemmi fl-Artikolu 47(5) tar-Regolament tal-EUAA. Jekk id-Direttur Eżekuttiv ikun assenti jew indispost, il-Viċi Direttur Eżekuttiv għandu jieħu postu.

Id-detentur tal-impjieg jinħatar mill-Bord tat-Tmexxija tal-EUAA, minn selezzjoni ta’ kandidati proposti mid-Direttur Eżekuttiv.

Responsabbiltajiet speċifiċi

Il-Viċi Direttur Eżekuttiv jirrapporta għand id-Direttur Eżekuttiv u jassistih fl-implimentazzjoni tad-dmirijiet tiegħu, b’mod partikolari:

| (a) | Jikkontribwixxi għall-ġestjoni ta’ kuljum tal-Aġenzija, inkluż li jissorvelja l-implimentazzjoni ta’ politiki, proċeduri u linji gwida interni li jiżguraw il-funzjonament skont il-mandat, l-objettivi u l-missjoni tagħha; |
| --- | --- |

(a)

Jikkontribwixxi għall-ġestjoni ta’ kuljum tal-Aġenzija, inkluż li jissorvelja l-implimentazzjoni ta’ politiki, proċeduri u linji gwida interni li jiżguraw il-funzjonament skont il-mandat, l-objettivi u l-missjoni tagħha;

| (b) | Jaġixxi bħala l-uffiċjal tar-rapportar tal-Kap taċ-Ċentru tal-Amministrazzjoni, jiġifieri fir-rigward tal-kompiti mwettqa mill-Unità tar-Riżorsi Umani, l-Unità tal-Finanzi, l-Unità tal-Ġestjoni tal-Akkwist u tal-Faċilità u l-Unità tat-Teknoloġija tal-Informazzjoni u tal-Komunikazzjoni; |
| --- | --- |

(b)

Jaġixxi bħala l-uffiċjal tar-rapportar tal-Kap taċ-Ċentru tal-Amministrazzjoni, jiġifieri fir-rigward tal-kompiti mwettqa mill-Unità tar-Riżorsi Umani, l-Unità tal-Finanzi, l-Unità tal-Ġestjoni tal-Akkwist u tal-Faċilità u l-Unità tat-Teknoloġija tal-Informazzjoni u tal-Komunikazzjoni;

| (c) | Jissorvelja l-iżvilupp u l-implimentazzjoni tal-mandat ta’ monitoraġġ tal-Aġenzija; |
| --- | --- |

(c)

Jissorvelja l-iżvilupp u l-implimentazzjoni tal-mandat ta’ monitoraġġ tal-Aġenzija;

| (d) | Jissorvelja s-sistemi ta’ kontroll intern tal-Aġenzija fid-dawl tal-konformità legali kontinwa u l-governanza tajba, filwaqt li jippromwovi b’mod attiv is-simplifikazzjoni amministrattiva, fejn possibbli; inkluż li jaġixxi bħala l-uffiċjal tar-rapportar tal-Kap tal-Unità tal-Kontroll Intern u l-Konformità; |
| --- | --- |

(d)

Jissorvelja s-sistemi ta’ kontroll intern tal-Aġenzija fid-dawl tal-konformità legali kontinwa u l-governanza tajba, filwaqt li jippromwovi b’mod attiv is-simplifikazzjoni amministrattiva, fejn possibbli; inkluż li jaġixxi bħala l-uffiċjal tar-rapportar tal-Kap tal-Unità tal-Kontroll Intern u l-Konformità;

| (e) | Jikkoordina l-isforzi lejn l-ottimizzazzjoni tal-allokazzjoni tar-riżorsi (inkluż l-użu ta’ kategoriji differenti ta’ persunal u esperti esterni għal attivitajiet differenti tal-Aġenzija); |
| --- | --- |

(e)

Jikkoordina l-isforzi lejn l-ottimizzazzjoni tal-allokazzjoni tar-riżorsi (inkluż l-użu ta’ kategoriji differenti ta’ persunal u esperti esterni għal attivitajiet differenti tal-Aġenzija);

| (f) | Irawwem l-involviment u l-parteċipazzjoni attivi tal-persunal, inkluż permezz ta’ għodod ta’ komunikazzjoni interna; |
| --- | --- |

(f)

Irawwem l-involviment u l-parteċipazzjoni attivi tal-persunal, inkluż permezz ta’ għodod ta’ komunikazzjoni interna;

| (g) | Jirrappreżenta lill-Aġenzija quddiem il-Kummissjoni Ewropea, il-Parlament Ewropew, il-Kunsill u korpi rilevanti oħra tal-UE kif mitlub mid-Direttur Eżekuttiv; |
| --- | --- |

(g)

Jirrappreżenta lill-Aġenzija quddiem il-Kummissjoni Ewropea, il-Parlament Ewropew, il-Kunsill u korpi rilevanti oħra tal-UE kif mitlub mid-Direttur Eżekuttiv;

| (h) | Jiżviluppa u jiffaċilita l-kooperazzjoni bejn l-EUAA u aġenziji rilevanti oħra tal-UE, organizzazzjonijiet internazzjonali u awtoritajiet nazzjonali rilevanti kif meħtieġ għall-implimentazzjoni tal-mandat u kif mitlub mid-Direttur Eżekuttiv; |
| --- | --- |

(h)

Jiżviluppa u jiffaċilita l-kooperazzjoni bejn l-EUAA u aġenziji rilevanti oħra tal-UE, organizzazzjonijiet internazzjonali u awtoritajiet nazzjonali rilevanti kif meħtieġ għall-implimentazzjoni tal-mandat u kif mitlub mid-Direttur Eżekuttiv;

| (i) | Jimplimenta kwalunkwe kompitu ieħor attribwit jew iddelegat lilu mid-Direttur Eżekuttiv. |
| --- | --- |

(i)

Jimplimenta kwalunkwe kompitu ieħor attribwit jew iddelegat lilu mid-Direttur Eżekuttiv.

3.   Rekwiżiti

(A)   Kriterji ta’ Eliġibbiltà

Il-kandidati sejrin jiġu kkunsidrati eliġibbli għas-selezzjoni fuq il-bażi tal-kriterji formali li ġejjin li għandhom jiġu ssodisfati sad-data tal-iskadenza għall-applikazzjonijiet:

| 1. | Ikollhom livell ta’ edukazzjoni li jikkorrispondi għal studji universitarji mitmuma ta’ mill-inqas 4 snin attestati b’diploma u, wara li jiksbu d-diploma universitarja, ikollhom minn tal-inqas 15-il sena ta’ esperjenza professjonali xierqa, jew
  Ikollhom livell ta’ edukazzjoni li jikkorrispondi għal studji universitarji mitmuma ta’ mill-inqas 3 snin attestati b’diploma u, wara li jkunu kisbu d-diploma universitarja, ikollhom minn tal-inqas 16-il sena ta’ esperjenza professjonali xierqa (4); |
| --- | --- |

1.

Ikollhom livell ta’ edukazzjoni li jikkorrispondi għal studji universitarji mitmuma ta’ mill-inqas 4 snin attestati b’diploma u, wara li jiksbu d-diploma universitarja, ikollhom minn tal-inqas 15-il sena ta’ esperjenza professjonali xierqa, jew

Ikollhom livell ta’ edukazzjoni li jikkorrispondi għal studji universitarji mitmuma ta’ mill-inqas 3 snin attestati b’diploma u, wara li jkunu kisbu d-diploma universitarja, ikollhom minn tal-inqas 16-il sena ta’ esperjenza professjonali xierqa (4);

| 2. | Ikunu ċittadini ta’ wieħed mill-Istati Membri tal-Unjoni Ewropea; |
| --- | --- |

2.

Ikunu ċittadini ta’ wieħed mill-Istati Membri tal-Unjoni Ewropea;

| 3. | Ikunu intitolait għad-drittijiet kollha bħala ċittadini tal-UE; |
| --- | --- |

3.

Ikunu intitolait għad-drittijiet kollha bħala ċittadini tal-UE;

| 4. | Ikollhom għarfien tajjeb ħafna (livell C1 fid-dimensjonijiet kollha skont il-Qafas Komuni Ewropew ta’ Referenza għal-Lingwi jew il-QKERL) ta’ waħda mil-lingwi uffiċjali tal-UE u jkollhom għarfien sodisfaċenti (livell B2 fid-dimensjonijiet kollha skont il-QKERL), ta’ lingwa oħra minn dawn il-lingwi, sal-punt meħtieġ għat-twettiq tal-kompiti relatati mal-kariga (5); |
| --- | --- |

4.

Ikollhom għarfien tajjeb ħafna (livell C1 fid-dimensjonijiet kollha skont il-Qafas Komuni Ewropew ta’ Referenza għal-Lingwi jew il-QKERL) ta’ waħda mil-lingwi uffiċjali tal-UE u jkollhom għarfien sodisfaċenti (livell B2 fid-dimensjonijiet kollha skont il-QKERL), ta’ lingwa oħra minn dawn il-lingwi, sal-punt meħtieġ għat-twettiq tal-kompiti relatati mal-kariga (5);

| 5. | Ikunu kapaċi jlestu l-mandat sħiħ ta’ kuntratt ta’ ħames snin qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija ddefinita bħala l-aħħar tax-xahar li fih il-persuna tagħlaq 66 sena (6); |
| --- | --- |

5.

Ikunu kapaċi jlestu l-mandat sħiħ ta’ kuntratt ta’ ħames snin qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija ddefinita bħala l-aħħar tax-xahar li fih il-persuna tagħlaq 66 sena (6);

| 6. | Ikunu ssodisfaw kwalunkwe obbligu impost fuqhom mil-liġijiet dwar is-servizz militari; |
| --- | --- |

6.

Ikunu ssodisfaw kwalunkwe obbligu impost fuqhom mil-liġijiet dwar is-servizz militari;

| 7. | Jissodisfaw ir-rekwiżiti tal-karattru għad-dmirijiet involuti (7); |
| --- | --- |

7.

Jissodisfaw ir-rekwiżiti tal-karattru għad-dmirijiet involuti (7);

| 8. | Ikunu fiżikament b’saħħithom biex iwettqu d-dmirijiet relatati mal-kariga (8). |
| --- | --- |

8.

Ikunu fiżikament b’saħħithom biex iwettqu d-dmirijiet relatati mal-kariga (8).

(B)   Kriterji ta’ Selezzjoni

Jekk il-kriterji ta’ eliġibbiltà stabbiliti fit-taqsima A Kriterji ta’ Eliġibbiltà jiġu ssodisfati, l-applikazzjonijiet tal-kandidati jiġu evalwati abbażi tal-kriterji ta’ selezzjoni li ġejjin. Dawn il-kriterji ġew suddiviżi f’żewġ kategoriji: Kriterji ta’ Selezzjoni Essenzjali u Vantaġġużi.

Jekk jogħġbok innota li l-Kriterji essenzjali kollha huma obbligatorji, li jfisser li l-ebda applikazzjoni mhi se tiġi vvalutata aktar jekk kandidat jikseb punteġġ ta’ żero fi kwalunkwe wieħed mill-Kriterji Essenzjali. Il-kandidati l-aktar xierqa bl-ogħla punteġġi globali jiġu mistiedna għal intervista.

Essenzjali

| 1. | Mill-inqas 10 snin ta’ esperjenza professjonali mixhuda bi prova miksuba f’wieħed jew f’aktar minn dawn li ġejjin: uffiċċju tal-ażil fi Stat Membru, dipartiment governattiv li jiġġestixxi kwistjonijiet tal-ażil, aġenzija tal-Unjoni Ewropea jew organizzazzjoni kbira; |
| --- | --- |

1.

Mill-inqas 10 snin ta’ esperjenza professjonali mixhuda bi prova miksuba f’wieħed jew f’aktar minn dawn li ġejjin: uffiċċju tal-ażil fi Stat Membru, dipartiment governattiv li jiġġestixxi kwistjonijiet tal-ażil, aġenzija tal-Unjoni Ewropea jew organizzazzjoni kbira;

| 2. | Għarfien tajjeb u mixhud bi prova tal-leġiżlazzjoni tal-Unjoni rigward il-politika dwar l-ażil; |
| --- | --- |

2.

Għarfien tajjeb u mixhud bi prova tal-leġiżlazzjoni tal-Unjoni rigward il-politika dwar l-ażil;

| 3. | Esperjenza professjonali mixhuda bi prova f’servizzi ta’ appoġġ bħar-riżorsi umani, il-finanzi, l-akkwist u l-ġestjoni tal-faċilitajiet, u t-teknoloġija tal-informazzjoni u tal-komunikazzjoni; |
| --- | --- |

3.

Esperjenza professjonali mixhuda bi prova f’servizzi ta’ appoġġ bħar-riżorsi umani, il-finanzi, l-akkwist u l-ġestjoni tal-faċilitajiet, u t-teknoloġija tal-informazzjoni u tal-komunikazzjoni;

| 4. | Esperjenza professjonali mixhuda bi prova li turi l-kapaċità li tippjana, tissorvelja u tevalwa l-attivitajiet tal-organizzazzjoni, filwaqt li tkejjel ir-riżultati u tiffoka fuq fatti kritiċi f’oqfsa legali u ta’ politika kumplessi; |
| --- | --- |

4.

Esperjenza professjonali mixhuda bi prova li turi l-kapaċità li tippjana, tissorvelja u tevalwa l-attivitajiet tal-organizzazzjoni, filwaqt li tkejjel ir-riżultati u tiffoka fuq fatti kritiċi f’oqfsa legali u ta’ politika kumplessi;

| 5. | Esperjenza professjonali mixhuda bi prova li turi ħiliet analitiċi tajbin ħafna u l-kapaċità li ssolvi problemi organizzazzjonali u operazzjonali; |
| --- | --- |

5.

Esperjenza professjonali mixhuda bi prova li turi ħiliet analitiċi tajbin ħafna u l-kapaċità li ssolvi problemi organizzazzjonali u operazzjonali;

| 6. | Mill-inqas 5 snin ta’ esperjenza professjonali mixhuda bi prova f’funzjoni maniġerjali ta’ livell għoli ta’ organizzazzjoni kbira; |
| --- | --- |

6.

Mill-inqas 5 snin ta’ esperjenza professjonali mixhuda bi prova f’funzjoni maniġerjali ta’ livell għoli ta’ organizzazzjoni kbira;

| 7. | Esperjenza professjonali mixhuda bi prova fil-ġestjoni tal-proċessi tal-bidla f’funzjoni maniġerjali ta’ livell għoli (9); |
| --- | --- |

7.

Esperjenza professjonali mixhuda bi prova fil-ġestjoni tal-proċessi tal-bidla f’funzjoni maniġerjali ta’ livell għoli (9);

| 8. | Esperjenza professjonali mixhuda bi prova li turi l-kapaċità ta’ tmexxija, ta’ motivazzjoni u ta’ żvilupp ta’ timijiet multikulturali ta’ persunal bi kwalifiki għoljin bl-aħjar potenzjal tagħhom; |
| --- | --- |

8.

Esperjenza professjonali mixhuda bi prova li turi l-kapaċità ta’ tmexxija, ta’ motivazzjoni u ta’ żvilupp ta’ timijiet multikulturali ta’ persunal bi kwalifiki għoljin bl-aħjar potenzjal tagħhom;

| 9. | Esperjenza professjonali mixhuda bi prova li turi l-kapaċità li jiġu kkoordinati diversi attivitajiet f’kooperazzjoni mal-partijiet ikkonċernati interni u esterni tal-organizzazzjoni biex tilħaq l-għanijiet strateġiċi tagħha; |
| --- | --- |

9.

Esperjenza professjonali mixhuda bi prova li turi l-kapaċità li jiġu kkoordinati diversi attivitajiet f’kooperazzjoni mal-partijiet ikkonċernati interni u esterni tal-organizzazzjoni biex tilħaq l-għanijiet strateġiċi tagħha;

| 10. | Esperjenza professjonali mixhuda bi prova li turi ħiliet ta’ komunikazzjoni eċċellenti; |
| --- | --- |

10.

Esperjenza professjonali mixhuda bi prova li turi ħiliet ta’ komunikazzjoni eċċellenti;

| 11. | Esperjenza professjonali mixhuda bi prova li turi l-kapaċità ta’ kollaborazzjoni mill-qrib fi ħdan it-tim maniġerjali u li wieħed jaġixxi bħala attur f’tim. |
| --- | --- |

11.

Esperjenza professjonali mixhuda bi prova li turi l-kapaċità ta’ kollaborazzjoni mill-qrib fi ħdan it-tim maniġerjali u li wieħed jaġixxi bħala attur f’tim.

Vantaġġużi

| 1. | Fehim approfondit tal-istituzzjonijiet tal-UE u kif joperaw u jinteraġixxu, u tal-politiki tal-UE u l-attivitajiet internazzjonali ta’ rilevanza għall-attivitajiet tal-Aġenzija; |
| --- | --- |

1.

Fehim approfondit tal-istituzzjonijiet tal-UE u kif joperaw u jinteraġixxu, u tal-politiki tal-UE u l-attivitajiet internazzjonali ta’ rilevanza għall-attivitajiet tal-Aġenzija;

| 2. | Esperjenza professjonali mixhuda bi prova ta’ sostitut ta’ funzjonijiet amministrattivi għoljin. |
| --- | --- |

2.

Esperjenza professjonali mixhuda bi prova ta’ sostitut ta’ funzjonijiet amministrattivi għoljin.

(C)   Kriterji Addizzjonali għall-fażi ta’ valutazzjoni

Il-kandidati mistiedna għall-fażi ta’ valutazzjoni (intervista, test bil-miktub u ċentru ta’ valutazzjoni) se jiġu vvalutati abbażi tal-kriterji essenzjali u vantaġġużi deskritti fit-Taqsima B Kriterji ta’ Selezzjoni, u l-kriterji addizzjonali li ġejjin rilevanti għall-kariga:

| 1. | Ħiliet ta’ komunikazzjoni miktuba u mitkellma approfonditi bl-Ingliż, il-lingwa ta’ ħidma tal-EUAA; |
| --- | --- |

1.

Ħiliet ta’ komunikazzjoni miktuba u mitkellma approfonditi bl-Ingliż, il-lingwa ta’ ħidma tal-EUAA;

| 2. | Utenti kompetenti ta’ tagħmir u applikazzjonijiet elettroniċi tal-uffiċċju (word processing, spreadsheets, preżentazzjonijiet, komunikazzjoni elettronika, Internet, eċċ.); |
| --- | --- |

2.

Utenti kompetenti ta’ tagħmir u applikazzjonijiet elettroniċi tal-uffiċċju (word processing, spreadsheets, preżentazzjonijiet, komunikazzjoni elettronika, Internet, eċċ.);

| 3. | L-abbiltà li jaħdmu taħt pressjoni fuq ħafna kompiti u li jirrispettaw l-iskadenzi tagħhom; |
| --- | --- |

3.

L-abbiltà li jaħdmu taħt pressjoni fuq ħafna kompiti u li jirrispettaw l-iskadenzi tagħhom;

| 4. | Ħiliet ta’ ppjanar u organizzazzjonali eċċellenti u l-abbiltà li jipprovdu riżultati meta jkunu taħt pressjoni; |
| --- | --- |

4.

Ħiliet ta’ ppjanar u organizzazzjonali eċċellenti u l-abbiltà li jipprovdu riżultati meta jkunu taħt pressjoni;

| 5. | Il-kapaċità li jipprijoritizzaw il-kompiti l-aktar importanti, jaħdmu b’mod flessibbli u jorganizzaw l-ammont ta’ xogħol tagħhom stess u tal-oħrajn b’mod effiċjenti; |
| --- | --- |

5.

Il-kapaċità li jipprijoritizzaw il-kompiti l-aktar importanti, jaħdmu b’mod flessibbli u jorganizzaw l-ammont ta’ xogħol tagħhom stess u tal-oħrajn b’mod effiċjenti;

| 6. | Ħiliet analitiċi u ta’ riċerka eċċellenti; |
| --- | --- |

6.

Ħiliet analitiċi u ta’ riċerka eċċellenti;

| 7. | Għarfien u kompetenza teknika eċċellenti tal-acquis tal-UE dwar l-ażil; |
| --- | --- |

7.

Għarfien u kompetenza teknika eċċellenti tal-acquis tal-UE dwar l-ażil;

| 8. | Il-kapaċità kbira li jaħdmu b’mod effettiv f’tim multidixxiplinarju f’ambjent multikulturali u multilingwi; |
| --- | --- |

8.

Il-kapaċità kbira li jaħdmu b’mod effettiv f’tim multidixxiplinarju f’ambjent multikulturali u multilingwi;

| 9. | Għarfien estensiv tal-missjoni u tal-organizzazzjoni tal-EUAA; |
| --- | --- |

9.

Għarfien estensiv tal-missjoni u tal-organizzazzjoni tal-EUAA;

| 10. | Il-kapaċità li tittieħed responsabbiltà u inizjattiva personali biex iwasslu xogħol ta’ standard għoli ta’ kwalità fi ħdan proċeduri stabbiliti; |
| --- | --- |

10.

Il-kapaċità li tittieħed responsabbiltà u inizjattiva personali biex iwasslu xogħol ta’ standard għoli ta’ kwalità fi ħdan proċeduri stabbiliti;

| 11. | Juru orjentazzjoni ċara lejn il-klijent (interna u esterna); |
| --- | --- |

11.

Juru orjentazzjoni ċara lejn il-klijent (interna u esterna);

| 12. | Jibnu proċessi sistematiċi u metodiċi fi proġetti u fil-ħidma tal-persuna stess u f’dik tat-tim tagħha stess; |
| --- | --- |

12.

Jibnu proċessi sistematiċi u metodiċi fi proġetti u fil-ħidma tal-persuna stess u f’dik tat-tim tagħha stess;

| 13. | Il-kapaċità li jmexxu u jiġġestixxu l-persuni u t-timijiet biex jiksbu r-riżultati. |
| --- | --- |

13.

Il-kapaċità li jmexxu u jiġġestixxu l-persuni u t-timijiet biex jiksbu r-riżultati.

4.   Proċess ta’ reklutaġġ

(A)   L-identifikazzjoni tal-kandidati eliġibbli

Wara l-iskadenza għas-sottomissjoni tal-applikazzjonijiet, il-Kumitat ta’ Selezzjoni se jivverifika l-applikazzjonijiet sottomessi skont il-kriterji ta’ eliġibbiltà deskritti fit-Taqsima 3 A (“Kriterji ta’ Eliġibbiltà”). L-applikazzjonijiet li jissodisfaw dawn il-kundizzjonijiet imbagħad jiġu evalwati skont il-“Kriterji ta’ Selezzjoni” skont it-Taqsima 3B.

(B)   Analiżi ulterjuri tal-applikazzjonijiet

Wara din il-valutazzjoni inizjali, il-Kumitat ta’ Selezzjoni se jqabbel l-applikazzjonijiet tal-kandidati eliġibbli b’referenza għal:

| — | Il-Kriterji ta’ Selezzjoni (“Essenzjali” u “Vantaġġużi”); |
| --- | --- |

—

Il-Kriterji ta’ Selezzjoni (“Essenzjali” u “Vantaġġużi”);

| — | Il-kwalità ġenerali tal-applikazzjoni u l-adegwatezza tal-kandidati għall-kariga meta mqabbla mal-profil tal-impjieg stabbilit. |
| --- | --- |

—

Il-kwalità ġenerali tal-applikazzjoni u l-adegwatezza tal-kandidati għall-kariga meta mqabbla mal-profil tal-impjieg stabbilit.

Jekk jogħġbok kun af li l-Kriterji Essenzjali ta’ Selezzjoni huma obbligatorji, u l-ebda applikazzjoni mhi se tiġi vvalutata aktar jekk wieħed minn dawn il-kriterji ma jkunx issodisfat.

Imbagħad, il-Kumitat ta’ Selezzjoni se jistabbilixxi lista mqassra tal-kandidati l-aktar xierqa sabiex jiġu mistiedna għall-fażi li jmiss tal-valutazzjoni. Dawn il-valutazzjonijiet se jsiru bl-Ingliż. Il-kandidati fil-lista mqassra mistiedna għall-intervista u għat-test bil-miktub biss se jiġu nnotifikati b’dan.

(C)   Fażi tal-valutazzjoni

Il-fażi tal-valutazzjoni hija magħmula mill-komponenti li ġejjin:

| (a) | Test tal-kompetenza teknika bil-miktub u/jew kwalunkwe valutazzjoni oħra meqjusa meħtieġa għall-kariga; |
| --- | --- |

(a)

Test tal-kompetenza teknika bil-miktub u/jew kwalunkwe valutazzjoni oħra meqjusa meħtieġa għall-kariga;

| (b) | Intervista mal-Kumitat ta’ Selezzjoni; |
| --- | --- |

(b)

Intervista mal-Kumitat ta’ Selezzjoni;

| (c) | Ċentru ta’ valutazzjoni. |
| --- | --- |

(c)

Ċentru ta’ valutazzjoni.

Il-fażi tal-valutazzjoni se titfassal biex tevalwa dan li ġej:

| — | Aptitudni ġenerali u kapaċitajiet lingwistiċi sal-limitu meħtieġ għall-qadi tad-dmirijiet tagħhom f’konformità mal-Artikolu 12(2)(e) tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea (CEOS); |
| --- | --- |

—

Aptitudni ġenerali u kapaċitajiet lingwistiċi sal-limitu meħtieġ għall-qadi tad-dmirijiet tagħhom f’konformità mal-Artikolu 12(2)(e) tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea (CEOS);

| — | Kompetenzi speċifiċi b’referenza għall-profili tal-applikanti f’konformità mal-kriterji stipulati fit-Taqsima 3C (“Kriterji Addizzjonali għall-fażi ta’ valutazzjoni”) tal-Avviż ta’ Pożizzjoni Vakanti; |
| --- | --- |

—

Kompetenzi speċifiċi b’referenza għall-profili tal-applikanti f’konformità mal-kriterji stipulati fit-Taqsima 3C (“Kriterji Addizzjonali għall-fażi ta’ valutazzjoni”) tal-Avviż ta’ Pożizzjoni Vakanti;

| — | Il-ħiliet ta’ ġestjoni prattika se jiġu analizzati f’ċentru ta’ valutazzjoni online, li se jinkludi eżerċizzji u attivitajiet ta’ grupp u individwali kif ukoll intervisti fil-fond. Dawn se jitwettqu minn fornitur estern. |
| --- | --- |

—

Il-ħiliet ta’ ġestjoni prattika se jiġu analizzati f’ċentru ta’ valutazzjoni online, li se jinkludi eżerċizzji u attivitajiet ta’ grupp u individwali kif ukoll intervisti fil-fond. Dawn se jitwettqu minn fornitur estern.

Jekk jogħġbok innota li l-kandidati li jirnexxu fl-aspetti kollha tal-fażi ta’ valutazzjoni biss se jitqiegħdu fil-lista ta’ riżerva.

(D)   Verifika tad-dokumenti ta’ sostenn

Il-kandidati li jirċievu l-offerta ta’ impjieg bil-miktub (ittra ta’ offerta) biss se jkunu meħtieġa jippreżentaw oriġinali jew kopji ċċertifikati tad-dokumenti elenkati hawn taħt li jikkonfermaw il-preċiżjoni u l-eliġibbiltà tal-applikazzjoni mad-dokumenti ta’ sostenn tagħhom:

| — | Dokument li jagħti prova taċ-ċittadinanza tagħhom (eż. passaport); |
| --- | --- |

—

Dokument li jagħti prova taċ-ċittadinanza tagħhom (eż. passaport);

| — | Kwalunkwe kwalifika akkademika msemmija fl-applikazzjoni; |
| --- | --- |

—

Kwalunkwe kwalifika akkademika msemmija fl-applikazzjoni;

| — | Kwalunkwe esperjenza professjonali msemmija fl-applikazzjoni. |
| --- | --- |

—

Kwalunkwe esperjenza professjonali msemmija fl-applikazzjoni.

Din il-proċedura ta’ selezzjoni jew il-fażijiet partikolari tagħha jistgħu jiġu organizzati online. F’każ bħal dan, tiġi pprovduta aktar informazzjoni mill-EUAA lill-kandidati mistiedna għal intervista rigward il-modalitajiet prattiċi għall-valutazzjoni.

(E)   L-istabbiliment ta’ lista ta’ riżerva ta’ kandidati magħżula

Se tiġi stabbilita lista ta’ riżerva ta’ mill-inqas tliet kandidati abbażi tal-eżitu tal-fażi ta’ valutazzjoni u se tibqa’ valida sal-aħħar tas-sena attwali mid-data tal-istabbiliment tagħha.

Il-kandidati għandhom jinnotaw li l-inklużjoni fuq il-lista ta’ riżerva ma tiggarantixxix ir-reklutaġġ. Kwalunkwe reklutaġġ futur se jkun soġġett għad-disponibbiltà tal-karigi u tal-baġit.

(F)   Ħatra tal-kandidat li jintgħażel

Il-Bord tat-Tmexxija se jaħtar il-Viċi Direttur Eżekuttiv, abbażi ta’ lista ta’ mill-inqas tliet kandidati proposti mid-Direttur Eżekuttiv abbażi tal-lista ta’ riżerva ta’ kandidati jintgħażlu msemmija fit-taqsima preċedenti.

Il-Bord tat-Tmexxija jista’ jagħmel intervista addizzjonali mal-kandidati proposti mid-Direttur Eżekuttiv.

Qabel ma jibda jaqdi dmirijietu, il-kandidat li jintgħażel se jintalab jagħmel eżami mediku obbligatorju mill-uffiċjali mediċi tal-Kummissjoni li se jippermetti lill-EUAA tiżgura li jissodisfa(w) ir-rekwiżit iddikjarat fl-Artikolu 12(2)(d) tas-CEOS.

Il-kandidat magħżul għandu jkun meħtieġ jgħaddi minn proċedura ta’ skrutinju eżegwita mill-Awtorità tas-Sigurtà Nazzjonali tal-istat taċ-ċittadinanza tal-applikant sabiex jikseb approvazzjoni tas-sigurtà tal-persunal. Il-livell ta’ din tal-aħħar jiddependi mill-kariga/pożizzjoni speċifika. Il-kandidati li fil-mument tat-talba jkollhom approvazzjoni tas-sigurtà tal-persunal valida fil-livell meħtieġ (jew ogħla) jista’ ma jkollhomx bżonn jiksbu waħda ġdida, sakemm tasal konferma mill-Awtorità tas-Sigurtà Nazzjonali rispettiva tagħhom. L-Awtorità tas-Sigurtà Nazzjonali tal-kandidat għandha tipprovdi opinjoni jew approvazzjoni tas-sigurtà tal-persunal lill-Aġenzija f’konformità mal-leġiżlazzjoni nazzjonali rilevanti. F’każ li l-kandidat magħżul bħalissa ma jkollux approvazzjoni tas-sigurtà valida fil-livell imsemmi hawn fuq, l-EUAA se titlob tali approvazzjoni mill-Awtorità tas-Sigurtà Nazzjonali tal-istat taċ-ċittadinanza tal-kandidat. F’każ ta’ nuqqas ta’ kisba tal-approvazzjoni tas-sigurtà tal-persunal meħtieġa jew jekk l-Aġenzija tas-Sigurtà Nazzjonali toħroġ opinjoni negattiva fil-livell imsemmi hawn fuq wara l-iffirmar tal-kuntratt ta’ impjieg, l-Aġenzija għandha d-dritt li ttemm il-kuntratt ta’ impjieg.

5.   Opportunitajiet indaqs

L-EUAA tapplika politika ta’ opportunitajiet indaqs u taċċetta applikazzjonijiet mingħajr diskriminazzjoni fuq il-bażi ta’ ġeneru, razza, kulur, oriġini etnika jew soċjali, fatturi ġenetiċi, lingwa, reliġjon, opinjoni politika jew kull opinjoni oħra, l-appartenenza għal minoranza nazzjonali, proprjetà, twelid, diżabbiltà, età jew orjentazzjoni sesswali.

6.   Kundizzjonijiet tal-impjieg

Il-kandidat magħżul se jinħatar mill-Bord tat-Tmexxija bħala Aġent Temporanju fil-fehim tar-Regolamenti tal-Persunal u tas-CEOS (10).

Il-kandidat ser jiġi rreklutat bħala Aġent Temporanju skont l-Artikolu 2(a) tas-CEOS għal perjodu ta’ ħames snin li jista’ jiġġedded darba. Il-kariga tal-Aġent Temporanju in kwistjoni sejra titqiegħed fil-grupp AD 13.

Il-kandidati li jintgħażlu li jiġu rreklutati ser jgħaddu minn perjodu ta’ prova inizjali ta’ disa’ xhur.

Il-paga ta’ Aġent Temporanju, AD 13 (1 stadju) tikkonsisti f’salarju bażiku ta’ EUR 14 399,73 ippeżat mill-koeffiċjent tal-korrezzjoni (għal Malta bħalissa 92,1 %) issupplimentat b’diversi benefiċċji, inkluż benefiċċju tal-espatrijazzjoni u benefiċċju tal-familja. Is-salarji tal-membri tal-persunal huma soġġetti għal taxxa tal-Unjoni Ewropea mnaqqsa fis-sors. Il-membri tal-persunal huma eżentati mit-taxxa nazzjonali fuq is-salarju u huma membri tal-iskemi tas-sigurtà soċjali u l-pensjoni tal-Unjoni Ewropea.

Għal aktar informazzjoni dwar il-kondizzjonijiet tax-xogħol tal-Aġenti Temporanji jekk jogħġbok irreferi għas-CEOS:

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

Il-post tal-impjieg huwa l-Port tal-Belt Valletta (Malta).

Indipendenza u dikjarazzjoni ta’ interessi

Qabel ma jassumi d-doveri tiegħu, id-Deputat Direttur Eżekuttiv se jkun mitlub jagħmel dikjarazzjoni ta’ impenn li jaġixxi b’mod indipendenti fl-interess pubbliku u dikjarazzjoni dwar kwalunkwe interess, li jista’ jiġi kkunsidrat ta’ preġudizzju għall-indipendenza tiegħu.

7.   Proċedura ta’ applikazzjoni

Il-pożizzjonijiet vakanti kollha tal-EUAA jistgħu jinstabu fuq il-paġna tagħna tal-Pożizzjonijiet vakanti (11) u fuq l-għodda ta’ Reklutaġġ elettroniku (12) online. Biex l-applikazzjonijiet ikunu validi, il-kandidati għandhom jużaw l-għodda ta’ reklutaġġ elettroniku online tal-EUAA biex joħolqu kont tal-kandidati, jattivawha u jimlew it-taqsimiet kollha tal-formola tal-applikazzjoni tal-EUAA, kif spjegat fid-dettall fil-Manwal tal-Utent (13) li jinsab fuq il-paġna ewlenija. Il-kandidati huma mitluba jimlew l-applikazzjoni tagħhom bl-Ingliż.

Applikazzjonijiet mhux mimlijin kollha ser jiġu skwalifikati u ttrattati bħala mhux eliġibbli. Jekk jogħġbok innota li l-proċess ta’ selezzjoni jista’ jieħu diversi xhur. Sabiex jiġi ffaċilitat il-proċess ta’ selezzjoni, il-korrispondenza kollha lill-kandidati li tikkonċerna din il-pożizzjoni vakanti ser tkun bl-Ingliż.

Il-kandidati ma għandhomx javviċinaw, direttament jew indirettament, lill-Kumitat ta’ Selezzjoni taħt kwalunkwe ċirkostanza fir-rigward ta’ dan il-proċess ta’ reklutaġġ. L-Aġenzija tirriżerva d-dritt li tiskwalifika kwalunkwe kandidat li ma jagħtix każ ta’ din l-istruzzjoni.

Data tal-għeluq

Id-data tal-għeluq għas-sottomissjoni tal-applikazzjonijiet hija l-31 ta’ Lulju 2023 f’12.00 pm (nofsinhar — ħin ta’ Malta). L-EUAA mhija sejra tikkunsidra l-ebda applikazzjoni li tasal wara din id-data u dan il-ħin.

L-applikanti huma strettament irrakkomandati biex ma jistennewx sad-data tal-iskadenza sabiex jissottomettu l-applikazzjonijiet tagħhom. L-EUAA mhix se tinżamm responsabbli mill-ebda dewmien fis-sottomissjoni tal-applikazzjonijiet minħabba diffikultajiet tekniċi jew xi fatturi oħra li jistgħu jinqalgħu.

Jekk kandidat jinstab li jkun ipprovda informazzjoni falza fi kwalunkwe stadju tal-proċedura ta’ selezzjoni, fil-kapaċità tagħha, l-EUAA, tista’ tiskwalifika lill-kandidat inkwistjoni.

8.   Protezzjoni tad-data

L-għan tal-ipproċessar tad-data personali sottomessa mill-kandidat huwa li jiġġestixxi l-applikazzjoni(jiet) tal-kandidat fid-dawl ta’ selezzjoni u ta’ reklutaġġ possibbli fl-EUAA.

L-EUAA ma tippubblikax l-ismijiet tal-kandidati li jintgħażlu fuq il-listi ta’ riżerva. Madanakollu, huwa possibbli li, għall-finijiet tar-reklutaġġ u ta’ skopijiet ta’ ppjanar relatati, il-membri tat-tim tal-maniġment tal-EUAA jista’ jkollhom aċċess għal-listi ta’ riżerva u, f’każijiet speċifiċi, għall-formola ta’ applikazzjoni ta’ kandidat (mingħajr id-dokumenti ta’ sostenn, li huma miżmuma f’kunfidenzjalità mill-Unità tar-Riżorsi Umani). Il-fajls tal-applikazzjoni ta’ kandidati mhux reklutati jinżammu għal sentejn mid-data ta’ skadenza tal-lista ta’ riżerva u wara dan iż-żmien dawn jinqerdu.

L-informazzjoni personali mitluba se tiġi pproċessata f’konformità mar-Regolament (UE) 2018/1725 tal-Parlament Ewropew u tal-Kunsill (14).

9.   Proċeduri ta’ Appell

Skont l-Artikolu 90(2) tar-Regolamenti tal-Persunal għall-Uffiċjali u l-Kondizzjonijiet tal-Impjieg Applikabbli għall-Aġenti l-Oħra tal-Unjoni, kandidat jista’ jressaq ilment kontra att li jaffettwah b’mod avvers. L-ilment għandu jitressaq fi żmien 3 xhur mid-data tan-notifika fl-indirizz li ġej:

| Management Board Secretariat |
| --- |
| European Asylum Support Office |
| Winemakers Wharf |
| Grand Harbour Valletta, MRS 1917 |
| MALTA |

Management Board Secretariat

European Asylum Support Office

Winemakers Wharf

Grand Harbour Valletta, MRS 1917

MALTA

Jekk l-ilment jiġi rrifjutat, skont l-Artikolu 270 tat-Trattat dwar il-Funzjonament tal-Unjoni Ewropea u l-Artikolu 91 tar-Regolamenti tal-Persunal għall-Uffiċjali u l-Kondizzjonijiet tal-Impjieg Applikabbli għall-Aġenti l-Oħra tal-Unjoni Ewropea, kandidat jista’ jitlob stħarriġ ġudizzjarju tal-att. L-appell għandu jitressaq fi żmien 3 xhur mid-data tan-notifika fl-indirizz li ġej:

| Court of Justice of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

Court of Justice of the European Union

Rue du Fort Niedergrünewald

L-2925 Luxembourg

LUXEMBOURG

Jekk taħseb li kien hemm amministrazzjoni ħażina, tista’ tressaq ilment lill-Ombudsman Ewropew fi żmien sentejn mid-data meta ssir taf bil-fatti li fuqhom hu bbażat l-ilment (ara http://www.ombudsman.europa.eu), jew ikteb lil:

| European Ombudsman |
| --- |
| 1, Avenue du President Robert Schuman – BP 403 |
| F-67001 Strasbourg Cedex |
| FRANCE |

European Ombudsman

1, Avenue du President Robert Schuman – BP 403

F-67001 Strasbourg Cedex

FRANCE

Jekk jogħġbok innota li l-ilmenti lill-Ombudsman Ewropew ma għandhomx l-effett ta’ sospensjoni tal-perjodu msemmi fl-Artikoli 90 u 91 tar-Regolamenti tal-Persunal għall-Uffiċjali u l-Kondizzjonijiet tal-Impjieg Applikabbli għall-Aġenti l-Oħra tal-Unjoni biex jitressqu lmenti jew jiġi ppreżentat appell skont l-Artikolu 270 tat-Trattat dwar il-Funzjonament tal-Unjoni Ewropea.

---

(1)  Ara r-Regolamenti tal-Persunal tal-Uffiċjali u l-Kondizzjonijiet tal-Impjieg ta’ Aġenti l-Oħra tal-Unjoni Ewropea fuq http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(2)  Ir-Regolament (UE) 2021/2303 tal-Parlament Ewropew u tal-Kunsill tal-15 ta’ Diċembru 2021 dwar l-Aġenzija tal-Unjoni Ewropea għall-Ażil u li jħassar ir-Regolament (UE) Nru 439/2010 (ĠU L 468, 30.12.2021, p. 1).

(3)  Id-dispożizzjonijiet legali applikabbli jidħlu fis-seħħ fil-31 ta’ Diċembru 2023.

(4)  Huma aċċettati biss diplomi maħruġa mill-awtoritajiet tal-Istati Membri tal-UE u diplomi rikonoxxuti bħala ekwivalenti mill-korpi tal-Istati Membri tal-UE rilevanti. Jekk l-istudji prinċipali seħħew barra l-Unjoni Ewropea, il-kwalifika tal-kandidat għandha tkun ġiet rikonoxxuta minn korp uffiċjalment delegat għal dan il-għan minn wieħed mill-Istati Membri tal-Unjoni Ewropea (bħal Ministeru tal-Edukazzjoni nazzjonali) u jekk tkun mistieden għal intervista għandu jiġi ppreżentat dokument li jiddikjara dan. Dan jippermetti lill-bord ta’ selezzjoni jivvaluta b’mod preċiż il-livell tal-kwalifiki.

(5)  Ara https://epso.europa.eu/en/selection-procedure/general-and-specific-eligibility-requirements

(6)  Ara l-Artikolu 47 tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea fuq http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(7)  Qabel il-ħatra, il-kandidat li jintgħażel għandu jintalab jipprovdi evidenza li m’għandux rekord kriminali.

(8)  Qabel il-ħatra, il-kandidat li jintgħażel għandu jiġi eżaminat medikament minn wieħed mill-uffiċjali mediċi tal-Kummissjoni sabiex l-EUAA tkun żgura li hu/hi jissodisfa/tissodisfa r-rekwiżit tal-Artikolu 12(2)(d) tal-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea.

(9)  Fil-curriculum vitae tagħhom, il-kandidati għandhom jindikaw b’mod ċar għas-snin kollha li matulhom inkisbet l-esperjenza maniġerjali: (1) it-titolu u r-rwol tal-pożizzjonijiet maniġerjali li kellhom; (2) in-numru ta’ persunal issorveljat f’dawn il-pożizzjonijiet; (3) id-daqs tal-baġits ġestiti; (4) in-numru ta’ livelli ġerarkiċi superjuri u inferjuri; u (5) in-numru ta’ pari.

(10)  Ir-Regolament tal-Kunsill (KEE, Euratom, KEFA) Nru 259/68 tad-29 ta’ Frar 1968 li jistabbilixxi r-Regolamenti tal-Persunal tal-Uffiċjali u l-Kondizzjonijiet ta’ Impjieg ta’ Uffiċjali Oħra tal-Komunitajiet Ewropej u li jistabbilixxi miżuri temporanji applikabbli għall-Uffiċjali tal-Kummissjoni (ĠU L 56, 4.3.1968, p. 1), kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill (ĠU L 287, 29.10.2013, p. 15).

(11)  https://euaa.europa.eu/careers/vacancies

(12)  https://careers.euaa.europa.eu/

(13)  https://careers.euaa.europa.eu/Candidate%20Application%20Guide.pdf

(14)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---